En togkontrollør fik en ubehagelig overraskelse, da han onsdag aften forsøgte at passe sit arbejde. Inden afgang fra Lindholm station spørger den 44-årige togkontrollør om han må se en 47-årig mands billet, og da han ikke har en billet, fortæller kontrolløren ham, at han ikke kan køre videre. Det bliver manden vred over og sparker kontrolløren flere gange over benet og truer ham verbalt. Poltiet blev tilkaldt omkring klokken 20.30 og anholdt den 47-årige mand. - Jeg tror ikke, at manden bliver fremstillet i grundlovsforhør, men han bliver afhørt og sigtet for vold mod tjenestemand i funktion, siger vagtchef ved Nordjyllands Politi Mogens Haugesen. Manden er kendt for lignende kriminalitet tidligere.

Referat:
Politiet blev onsdag aften kaldt ud til vold mod tjenestemand.